
Recsk Nagyközségi Önkormányzat Képviselő-testületének

21/ 2007. (III.29.) határozata

a Képviselő-testület 2006-2010. évekre szóló

Gazdasági Programjáról

I.

Bevezetés

Recsk Nagyközség Önkormányzata a jövő iránt érzett felelőssége tudatában alapvető fontosságúnak tartja a község működésének és fejlesztésének folyamatosságát. Figyelemmel a pétervásárai kistérség lehetőségeire és egészének fejlesztésére, községünk polgárai igényeinek felismerése alapján alkotja meg a változásokhoz alkalmazkodni tudó gazdasági programját, mely az elért, meglévő eredmények megőrzésén túl tartós értékek mielőbbi megteremtésére törekszik.

Recsk (2007-2010) Gazdasági Programjának legfontosabb feladata, hogy összegezze, rendszerezze, és egységenként láttassa mindazokat a törekvéseket, célokat és eszközöket, amelyek községünk és lakói jobb életminőségét szolgálják a jelzett időszakra vonatkozóan és azon túlmutatóan is.

A gazdasági program elkészítésére a helyi  önkormányzatokról szóló 1990. évi LXV törvény 91 §-ában megfogalmazott kötelezés alapján kerül sor. Célja, hogy az Önkormányzat Képviselő-testülete a ciklusának időtartama alatt egy egységes, előre meghatározott célrendszer szerint működjön, fejlődjön.

A képviselő-testület tudomásul veszi azt, hogy a jelen gazdasági programban meghatározottakat figyelembe kell venni minden gazdasági jellegű, a gazdálkodásra, a település működtetésére, fejlesztésére vonatkozó döntésnél.

A gazdasági program összeállítása során az alábbiak kerültek figyelembevételre:

· a Képviselő-testület és a polgármester elképzelései,

· az Önkormányzat fenntartásában működő intézmények vezetőinek javaslatai, elvárásai, elképzelései,

· az Önkormányzat lakossága, önszerveződő közösségei által megfogalmazott elképzelések, igények,

· az Önkormányzat jelenlegi és várható pénzügyi helyzete.

A jelen gazdasági programban meghatározott célok és elképzelések megvalósításához a Képviselő-testületnek  biztosítani kell  a szükséges anyagi eszközöket, valamint vagyont.

Az anyagi eszközök, valamint a vagyon megteremtéséhez nem elegendőek a szokásos, évről évre keletkező források (állami támogatások) hanem szükség van:

· a pályázati lehetőségek felkutatására, illetve

· az Önkormányzat sajátosságainak kihasználása alapján új lehetőségek keresésére, illetve a meglévő anyagi források  nagyobb mértékű kihasználására.

Ezen gazdasági program generális elve (vezérmotívuma) az, hogy az önkormányzat lehetőségeihez mérten – mindenekfelett arra törekedjen, hogy a településen élők életminősége, életkilátásai, a község élhetősége javuljon. Ennek a fő célnak és ezen belül természetesen  a kötelező alapfeladatoknak rendeli alá valamennyi erőforrását, illetve szabad kapacitását.

1. Recsk gazdasági helyzetét alapvetően befolyásoló körülmények
Miután kistérségünk és a településen élők jövőjét, jólétét számos a helyi döntéshozók akaratán kívülálló tényező is befolyásolja, a gazdasági program azokra az elemekre koncentrál, amelyekre az önkormányzat hatással van, mint a gazdaságfejlesztés, a humánerőforrás fejlesztés és a környezetminőség javítása.

A helyi gazdaság versenyképességére az önkormányzat közvetett eszközökkel tud hatást gyakorolni. Ilyen eszköz: az infrastruktúra fejlesztése, a helyi adórendszer, a befektetések elvi lehetőségének biztosítása.

Az önkormányzat meghatározó szerepet játszik a lakosság életminőségének javulása, a jólét emelése érdekében amikor:

· meghatározza a területhasználat módját,

· erőforrásokat mozgósít a természeti környezet megóvásához,

· és az épített környezet rehabilitációjához.

A megvalósításhoz azonban fontos tudnunk az alábbiakról: Recsk az Észak-Magyarországi Régióhoz tartozik. A pétervásárai kistérségen belül a déli településcsoport térségszervező települése. Gazdasági-földrajzi helyzete, adottsága a környező hat települést, és az ott élő mintegy 12 000 fő lakosságot magába foglaló mikrokörzet körzetközpontjának betöltésére ad lehetőséget. Bizonyos területeken mint pl. az oktatás, egészségügy, kereskedelem, közigazgatás, munkalehetőség – ha nem is teljes kifejlettségben - megtalálhatók a fenti feladat ellátásának csírái. 

Az Észak-Magyarországi Régióra önálló operatív program készült, amely a következő területeken nyújt támogatást: 

· turizmus fejlesztése;

· kis léptékű közlekedési infrastruktúra fejlesztése;

· alapfokú oktatási –nevelési intézményének infrastrukturális fejlesztése;

· helyi, regionális közigazgatás korszerűsítése;

· helyi foglalkoztatási programok. 

2. Recsk gazdasági helyzete és a várható változások

2.1. A vagyoni helyzet

Az önkormányzat vagyona 2006. december 31-én bruttó értékben 944 460 e Ft, nettó értékben 753 369 e Ft volt. A vagyon az elmúlt 5 évben jelentős növekedést mutat, a bruttó érték 480  millió Ft-al a nettó érték 373 millió Ft-al emelkedett. A vizsgált időszak jelentős tevékenysége volt 2003. évben az ingatlankataszter felmérése,  melynek során 327 millió Ft értékű önkormányzati tulajdonú, de mérlegben nem szerepelt vagyon nyilvántartásba vétele történt meg. Ezek a vagyon elemek többnyire az utak alatti földterületek, árkok, közterületek értéke.

· A vagyon növekedés másik oka, hogy az önkormányzat sikeres vagyongazdálkodási politikája segítségével

· saját erőből, önkormányzati forrásokból fejlesztéseket tudott megvalósítani,

· sikeres pályázatokon vett részt, és azok eredményeképpen nőtt a vagyona.

	
	Immateriális javak, ingatlanok, gépek, berendezések, járművek

	
	2002.
	2003.
	2004.
	2005.
	2006.
	Összesen


	
	eFt 
	eFt
	előző év%
	eFt
	előző év%
	eFt
	előző év%
	eFt
	előző 

év%
	

	Beszerzés, létesítés
	41 034 
	23 330
	
	5 916
	
	2 889
	
	2 906
	
	76 075

	Felújítás
	9 932 
	11 309
	
	10 245
	
	2 251
	
	24 464
	
	58 201 

	Áfa    (beszerzés,felújítás)
	11 540 
	7 967
	
	4 001
	
	1 140
	
	5 321
	
	29 969

	Összesen:
	62 506
	42 606
	68
	20 162
	47
	6280
	31
	32 691
	521
	164 245


Az 5 év során megvalósított beruházás, felújítás bruttó értéke 164 millió Ft volt. Tendenciáját tekintve az induló évtől 2005. évvel bezáróan évente folyamatos 32 %-os, 53 %-os, 69 %-os csökkenést mutat a fejlesztések értéke. A csökkenés 2006. évben megállt és több mint ötszörösére emelkedett előző évhez képest, azonban, még ekkor is csak 52 %-a a 2002. évi felhalmozásnak. A fejlesztésben tapasztalt visszaesés szoros összefüggésben hozható a felhalmozási pénzeszközök erőteljes csökkenésével.  2002. évtől  2006. évre a felhalmozási bevételek részaránya az összbevételen belül 19 %-ról 3 %-ra csökkent. A 90-es évek privatizációs bevételei elsősorban a gázközmű vagyon ellentételezéseként kapott bevételek a 2001. évre nagyrészt felhasználásra kerültek, 2002. évben még mintegy 32 millió Ft pénzmaradvány szolgálhatta a folyó évi bevételeken túl a fejlesztéseket. Ezt követő években a kisebb mértékű vagyon értékesítéseken (szennyvízcsatorna hálózat csatlakozási hozzájárulása, terület értékesítések) túl fő felhalmozási forrás a Területfejlesztési Tanács pályázati támogatása (Cede, Teki, Leki) volt.

Az önkormányzat ingatlanvagyonának szerkezete:

	Vagyonelem megnevezése
	Ingatlan

db száma
	Az összes vagyonból

a vagyon értékalapú részaránya

	Forgalomképtelen törzsvagyon (nem értékesíthető, nem terhelhető, a kötelező feladatok ellátást biztosító vagyon)
	119
	45 %

	Korlátozottan forgalomképes törzsvagyon (meghatározott feltételekkel értékesíthető, illetve megterhelhető vagyon)
	22
	40 %

	Egyéb (forgalomképes vagyon, amely szabadon értékesíthető és megterhelhető)
	112
	15% 


A forgalomképtelen törzsvagyon körébe tartozó főbb ingatlanok: helyi közutak és műtárgyaik; - a terek és a parkok;  a vizek és közcélú vízi létesítmények; a levéltári anyagok; a községházának a polgármesteri hivatal elhelyezésére szolgáló elkülönített része.

Korlátozottan forgalomképes törzsvagyon körébe tartozó főbb vagyonelemek: a közművek;- intézmények; középületek; védett természeti területek; vízi közművek; muzeális emlékek, az önkormányzat tulajdonában lévő köztéri műalkotások, egyéb művészeti alkotások; az önkormányzat részvényei; a MÁTRAKOMM 2000. Kht. tulajdonosi jogosítványait megtestesítő üzletrész, a községháza épületének nem a polgármesteri hivatal elhelyezésére szolgáló része.

Egyéb vagyon körébe tartoznak a beépítetlen földterületek és minden egyéb fentiek körébe nem tartozó vagyontárgy.

Az ingatlanvagyon vagyonelem szerinti megoszlása kedvezőtlen, mert nagyon nagy a forgalomképtelen, illetve korlátozottan forgalomképes vagyon aránya. 

2.2. A pénzügyi helyzet

Az önkormányzat pénzügyi, likviditási helyzetét az elmúlt öt évben az alábbiak jellemezték:

Az önkormányzat a fizetőképessége fenntartásához ÖNHIKI támogatást vett igénybe 2003 évtől.

Az elmúlt 5 éven belül 3 évben (2003, 2005, 2006) 11 alkalommal működési hitel felvételére kényszerült. 

2003. évben 13.187.500 Ft összegű, 5 éves  futamidejű fejlesztési hitelt vett fel.

2.3. A költségvetés főbb szerkezete és a várható tendenciák

Az önkormányzat költségvetési rendelet szerinti főösszege az elmúlt 5 évben  350-400 millió Ft körül mozgott.

Kiadások

A költségvetési kiadások szerkezete az alábbiak szerint alakul (teljesítési oldalon):

	Költségvetési kiadások szerkezete

	
	
	
	
	
	
	
	
	
	
	

	
	A kiadások aránya és összege

	
	2002.
	2003.
	2004.
	2005.
	2006.

	
	eFt
	%
	eFt
	%
	eFt
	%
	eFt
	%
	eFt
	%

	Személyi jellegű kiadások
	129 796 
	35
	160 251
	43
	165 255
	44
	171 527
	46
	180 469
	42

	Munkaadókat terhelő járulékok
	45 343 
	12
	52 948
	14
	53 580
	14
	55 182
	15
	55 389 
	13

	Dologi jellegű kiadások
	75 281 
	20
	80 883
	21
	100 444
	27
	101 559
	27
	109 159 
	26

	Működési célú püe. átadások
	5 343 
	1
	5 441
	1
	6 438
	2
	5 546
	1
	7 650 
	2

	Ellátottak pénzbeli juttatásai
	28 163 
	8
	28 934
	8
	25 733
	7
	31 861
	8
	37 100 
	9

	Felhalmozási kiadások
	84 897 
	23
	48 016
	13
	23 610
	6
	9 483
	3
	35 526 
	8

	Kiadások összesen
	368 823 
	100
	376 473
	100
	375 060
	100
	375 158
	100
	425 293 
	100

	 
	 
	 
	 
	 
	 
	 
	 
	 
	 
	 

	Rövidlej. működési  hitel törlesztés
	 
	 
	21 000
	 
	 
	 
	19 000
	 
	34 000
	 


A költségvetési kiadások közül:

· csökkentek a felhalmozási kiadások

· növekedtek a dologi, személyi és járulék kiadások.

A költségvetési kiadások körében a következő években várható, hogy a személyi juttatások és munkaadókat terhelő járulékok nagysága és aránya jelentősen nem változik.  

A dologi jellegű kiadások nagyságát és arányát várhatóan növeli az infláció, és csökkentheti a takarékosabb, gazdaságosabb, megfontoltabb gazdálkodás.

Bevételek

A költségvetési bevételek szerkezete az alábbiak szerint alakult ( teljesítési oldalon) 

Költségvetési bevételek szerkezete
	Megnevezés
	A bevételek aránya és összege

	
	2002.
	2003.
	2004.
	2005.
	2006.

	
	eFt
	%
	eFt
	%
	eFt
	%
	eFt
	%
	eFt
	%

	Intézményi működési bevét.
	44 981
	13
	45 237
	12
	52 459
	14
	50 614
	13
	53 773
	13

	Önkorm.sajátos működési b. (helyi adók,gépjármű adó, Szja)
	109 737
	32
	132 321
	35
	141486
	39
	149 036
	38
	165 643
	40

	
	
	
	
	
	
	
	
	
	
	

	Önkorm.költségvetési támog. (normatív hj. központosított  t.)
	104 556
	30
	137 925
	36
	127405
	35
	153 872
	40
	140 965
	34

	
	
	
	
	
	
	
	
	
	
	

	Kiegészítések és visszatérül.
	 
	 
	 
	 
	 
	 
	2 785
	1
	2 157
	1

	Felhalmozási és tőkebevétel
	65 777
	19
	32 816
	9
	23396
	6
	13 975
	4
	28 918
	7

	Támogatásértékű bevételek
	19 446
	6
	18 152
	5
	20449
	6
	18 271
	5
	26 458
	6

	Támogatásértékű bevételek visszatérülése, igénybevétele
	336
	0
	716
	0
	157
	0
	543
	0
	93
	0

	
	
	
	
	
	
	
	
	
	
	

	Hitelek (fejlesztési)
	 
	 
	13 188
	3
	 
	 
	 
	 
	 
	 

	Bevételek összesen
	344 833
	100
	380 355
	100
	365 352
	100
	389 096
	100
	418 007
	100

	 
	 
	 
	 
	 
	 
	 
	 
	 
	 
	 

	Pénzmaradvány igénybevét.
	33 239
	 
	8 531
	 
	9 708
	 
	2 752
	 
	3 383
	 

	Rövidlej. műk. hitel felvétel
	 
	 
	21 000
	 
	 
	 
	19 000
	 
	34 000
	 

	            alkalom
	 
	 
	3
	 
	 
	 
	3
	 
	5
	 


A költségvetési bevételek szerkezetére hatást gyakorolhat az, hogy a költségvetési támogatások növekedési üteme nem éri el a kiadások növekedését, és egyre több saját bevétel megszerzésére, illetve pályázati források bevonására lesz szükség.

A gazdasági program anyagi forrásainak megteremtése

Az Önkormányzat a gazdasági programban meghatározott célkitűzések megvalósításához szükséges anyagi források biztosítása érdekében a következő feladatokat rögzíti:

· Az önkormányzat sajátos működési bevételeinek növelési lehetőségét meg kell keresni. Törekedni kell olyan helyi adórendszer megteremtésére, amely megfelel a helyi adópolitika elvárasainak és hatékony eszköze az önkormányzat saját forrás növelésének.

· A képviselő-testület nyomon követi a költségvetési támogatási rendszert és az elképzeléseivel összhangba hozva igyekszik kihasználni a támogatási rendszer nyújtotta előnyöket (azaz a feladatokat igyekszik olyan formában, illetve feltételekkel megszervezni, hogy a legkedvezőbb összegű támogatást kapja.)

· Az önkormányzat áttekinti a meglévő vagyontárgyait, azok hasznosításának módjait és lehetőségeit, valamint a fenntartási üzemeltetési költségek nagyságát. Javaslatot dolgoz ki az egyes vagyontárgyak megfelelő hasznosítására, a felesleges vagyontárgyak kihasználására (bérbeadás) valamint egyes vagyontárgyak értékesítésére.

· Az önkormányzat törekszik arra, hogy a gazdasági programban meghatározott célkitűzéseket – lehetőség szerint hitel felvétel nélkül – minél több pályázati forrás bevonásával valósítsa meg.

3. A különböző szintű fejlesztési, szolgáltatási illetve egyéb programokkal 

kapcsolatos érintettség

Az önkormányzat gazdasági programját alapvetően befolyásolják azok a fejlesztési és egyéb programok, melyekben területi elhelyezkedése illetve céljai miatt érintett.

Az önkormányzat a következő országos programokban érintett:

· HEFOP

· AVOP

· KIOP

Az önkormányzatot érintik az alábbi régiós programok:

· Észak-Magyarországi Regionális Operatív Program

Az önkormányzat rész vesz a következő kistérségi programokban:

· LEADER

Az önkormányzat  a következő  társulás által kezdeményezett programokban vesz részt:

· Pétervásárai Kistérségi Társulás

· Pétervásárai Kistérségi Területfejlesztési Társulás

· Észak Magyarországi-i Regionális Hulladékgazdálkodási Program

által tervezett és kezdeményezett programok. 

4. Gazdasági program

4.1.
Fejlesztési elképzelések

Recsk Nagyközség Önkormányzatának Képviselő-testülete a 2007-2010 évekre a következő általános fejlesztési elképzeléseket határozza meg.( A konkrét fejlesztési elképzeléseket a gazdasági program további részei, az adott témakörhöz kapcsolódóan  tartalmazzák.)

Környezetvédelem

Az Európai Uniós csatlakozással még hangsúlyosabbá vált az eredményes és hatékony környezetpolitika és környezetgazdálkodás kialakítása és megerősítése, melynek fő célja a kedvező életminőség megteremtése a község minden lakója számára. 

Ezek alapján prioritást élvez:

· Hulladékgazdálkodási tervben foglaltak megvalósítása
Cél: a kistérségi hulladékgazdálkodási terv településre vonatkozó feladatainak elősegítése, megvalósítása.

· Szelektív hulladékgyűjtés bevezetése

Cél: a rendszer kialakítása érdekében 4 db szelektív hulladékgyűjtő sziget kialakítása és megfelelő háttérrel rendelkező szolgáltató megbízása.

· Hulladéklerakó környezetvédelmi felülvizsgálata és rekultivációja

Cél: a műszaki védelem nélküli lerakó rekultivációjának előkészítése

· Szennyvízcsatorna-hálózatra csatlakozás növelése

Cél: a rákötött háztartások arányának 100 %-ra növelése a már kiépült csatornahálózatra 2012-ig. 

· Csapadékvíz-elvezetés és felszíni vízrendezés

Cél: nagy mennyiségű csapadék biztonságos elvezetésének megoldása, hiányzó árkok kiépítése, meglévő árkok karbantartása.

· Patakmeder tisztítása

Cél: feliszapolódás megszüntetése, összegyűlt hordalékok eltávolítása, ezáltal biztosítva a nagy mennyiségű csapadék biztonságos elvezetését; belvíz és árvízveszély csökkentése; ezáltal közvetett módon a patak vízminőségének javítása. 

· Közutak karbantartása, felújítás, új burkolattal való ellátás

Cél: a Közútkezelő Kht kezelésében lévő, a település legrosszabb állapotú két útjának a Hunyadi és Repeczky utak felújításának kezdeményezése; az önkormányzati tulajdonú utak közül a Bem, Bajcsy Zs., Tarna, Szent I., Dobó, Jámbor Vilmos utcák, a Dózsa Gy. út egy szakasza valamint a Csevice köz és a Hunyadi út önkormányzat által fenntartott részének felújítása.

· Közintézmények energiafelhasználásának csökkentése

Cél : korszerűsítési programok végrehajtásával az energiafelhasználást csökkenteni (hőszigeteléssel, fűtéskorszerűsítéssel, világítástechnikai korszerűsítéssel, nyílászárók cseréjével) 

Ipar 

A helyi iparral, illetve vállalkozásokkal kapcsolatos elképzelések megvalósítása azért fontos feladat, mivel a vállalkozások közvetve-közvetlenül a település fejlődését segítik, javítják a termékekkel, szolgáltatásokkal való ellátottságot, munkahelyet teremtenek, adóbevételhez juttatják az önkormányzatot.

A helyi ipari területtel kapcsolatos fejlesztési elképzelések:

· A helyi ipar számára a meglévő belterületi határ és a 24. sz. főút elkerülő szakasza között további területeket jelöltünk ki új munkahelyeket teremtő, a környezetüket jelentősen nem zavaró hatású gazdasági tevékenységű épületek számára.

· A belterületen lévő telephelyek fejlesztését nem tartjuk kívánatosnak. A lakóépületek, intézmények mellett fő- vagy melléképületben végzett üzemi jellegű tevékenység a nagyobb gépjármű-forgalom, a tevékenységből adódó zaj stb. miatt zavarhatja környezetét. 

· Ezeket a létesítményeket távlatban a település déli részén kialakítandó gazdasági övezetbe kell áttelepíteni. Az Ifjúság és a Dózsa Gy. utca között olyan lakóövezet is kialakítást nyert, ahová a lakóterületen is elhelyezhető, üzemi jellegű tevékenység irányítható.

A vállalkozók támogatásával kapcsolatos fejlesztési elképzelések:

· A helyi vállalkozások támogatása, érvényesülésének segítése érdekében össze kell állítani az un. Vállalkozói térképet, mely tartalmazza hogy a településen mely vállalkozások mivel foglalkoznak és milyen címen található telephelyük.

· Az önkormányzat honlapján - igény szerint – bemutatkozási lehetőséget biztosítunk a helyi vállalkozásoknak.

· Pályázati lehetőségek ismertetése a helyi vállalkozók részére (weblapon keresztül, tájékoztató fórumok keretében stb.) 

Idegenforgalom 

Az idegenforgalom a település azon ágazata, ahol még vannak kiaknázatlan lehetőségek. A turisztikai kínálat az igényeket figyelembe véve a térségben egyre szélesedik, ahol a településnek meg kell találnia, illetve ki kell alakítania saját arculatát, és tovább kell fejlesztenie a turisztikai vonzerejét.

A település idegenforgalmi vonzereje a patakvölgyekkel szabdalt erdős táj, a Búzásvölgyi víztározó táji értékei, a védett és a nem védett táj természeti értékei, a Csevice Savanyú-kút, a kultúrtörténeti emlékek és a történelmi emlékhely rangot érdemlő recski munkatábor emlékhelye.

A turisztika azért is fontos, mert munkahelyteremtő és megtartó képessége is jelentős.

Az idegenforgalommal kapcsolatos fejlesztési elképzelések:

· Fejleszteni kell a település turisztikai arculatát. Kiemelten kell kezelni azokat a fejlesztéseket melyek turisztikailag is kiemelkedő jelentőséggel bírnak, vonzerőt jelentenek.

· A tókörnyéki üdülési igényeket szolgáló jóváhagyott rendezési terv tartalma szinte maradéktalanul megvalósítható, azonban csak a mai építési, környezet-védelmi követelményeknek megfelelő szabályozás mellett indítható, illetve folytatható a terület fejlesztése. A telkes üdülésnek tekinthető korábbi zártkerti fejlesztés csak a belterületbe vonás és teljes körű közművesítés (víz, villany, csatorna) mellett oldható meg. Közműpótló zárt szennyvízgyűjtő alkalmazása a környezetszennyezés komoly veszélye miatt nem megengedhető.

· Nagyobb gondot kell fordítani a település történelmében jeles személyiségként ismert Jámbor Vilmos hajdani faiskolájának, a Jámbor Arborétumnak a méltó védelmére és bemutatására. A terület ma már gyalogosan is alig közelíthető meg. Az arborétum megközelíthetőségét, a rekonstrukciós helyreállítását, rendezését rövid távon megoldandó feladatként kell kezelni. A terület rendezése és védelme vélhetőleg meghaladja a község anyagi lehetőségét. Keresni kellene olyan támogatási formákat - pályázatok, alapítványi támogatások stb. -, amelyek reális lehetőséget adnak a még meglévő értékek megőrzésére és bemutatására.

· A település déli részén található, turista utakkal jól feltárt erdőterületek kiránduló célpontjainak rendezését és fejlesztését meg kell oldani. 

· Az erdei turizmus egyik helyi jelentőségű, programot színesítő újabb attrakciója lehet a benzinkút térségében lévő közjóléti erdő területén - helykijelölő tanulmány alapján meghatározható elhelyezkedésű - kisebb sípálya vagy szánkópálya létesítése. A sípálya létesítése szakhatósági engedélyköteles beruházás, amit a fenti tanulmány elkészítésének és további részletes tervezésnek kell megelőznie ahhoz, hogy a szakhatóságok véleményezni tudják.

· Az idegenforgalmi megítélés szempontjából fontos közterületeken megfelelő pihenőhelyek kialakítása (pad, asztal, szeméttároló edény). 

Infrastruktura

Az infrastrukturális fejlesztések pozitív irányba befolyásolják a település fejlődését. Az infrastrukturális fejlesztést gyakran más fejlesztésekkel elért eredmények kényszerítik ki, illetve a megvalósult infrastruktúra gyakran újabb fejlesztési igényeket indukál, illetve megnyitja a továbblépés lehetőségét. 

A település energia- és egészséges vezetékes ivóvízellátása a belterületeken megoldott. Az ivóvízhálózat 90 % ban van kiépítve, a kiépített ivóvízhálózatra a lakosság 80 %-a csatlakozott rá. A szennyvízcsatorna hálózat 1992 és 1996 között kiépült a településen. A szennyvízhálózat kiépítettsége szintén 90 %-osnak tekinthető, és a kiépített hálózatra a lakosság 75 %-a csatlakozott rá. A Recsk külterületén lévő szennyvíztisztító mű gondoskodik a szennyvíz tisztításáról. A gázhálózat kiépítettség 80-85 %-osnak tekinthető. A kiépített gázhálózatra a lakosság 66 %a csatlakozott rá. 

Jövőbeni feladat lehet:

· a már meglévő közművek– ipartelepítés, ingatlanfejlesztés miatti -  bővítése,

· a modernkor követelményeihez való igazodás, felzárkózás érdekében az informatikai lehetőségek biztosítása.

4.2. 
Munkahelyteremtés feltételeinek elősegítése

Recsk Nagyközség Önkormányzata Képviselő-testülete a 2007-2010 évekre az alábbi feladatokat és célokat határozza meg a munkahelyteremtés feltételeinek javítása érdekében:

Általános foglalkoztatást segítő célok és feladatok

A munkahelyteremtés feltételeinek javítása a településen  az egyik legfontosabb feladat. 

A munkanélküliség ellen küzdeni kíván az önkormányzat, mivel a munkanélküli családokban romlanak az életkörülmények és az emberek életminősége, másrészt az önkormányzat szociális kiadásai emelkednek a támogatások, segélyezések miatt.

A munkahelyteremtés feltételeinek javítása érdekében az Önkormányzat: 

· a fejlesztési elképzeléseknél (4.3. pont) meghatározottak szerint  segíti a helyi ipart, és vállalkozásokat,

· a helyi gazdaság megerősödése érdekében igyekszik kedvező feltételeket teremteni a vállalkozás alapítása, telephely létesítése érdekében, 

· a közszolgáltatások megtartása, illetve bővítése révén munkahelyeket teremt és tart fenn a közalkalmazottak, köztisztviselők foglalkoztatása révén,

· aktívan részt vesz a munkaadók és munkavállalók igényeinek közvetítésében, a Foglalkoztatási Információs Pont működtetésével, továbbá a honlapján hirdetési lehetőséget biztosít,

· rendszeresen együttműködik a munkaügyi hivatalokkal.

Közmunkások foglalkoztatása

A közmunka program előnyt biztosít az állás nélküli személynek azáltal, hogy a közmunka ideje munkaviszonynak minősül, másrészt előnyt jelent a foglalkoztatónak, mivel kedvező anyagi feltételekkel (részben munkaügyi központ finanszírozásával ) tud ellátni közcélú feladatokat.

A közmunkások foglalkoztatásával kapcsolatban az önkormányzat

· megvizsgálja a munkanélküliek foglalkoztatásának lehetőségét,

· kihasználja a közmunkával való foglalkoztatás finanszírozási előnyeit.

Alkalmi munkavállalói könyvvel való foglalkoztatás

Az önkormányzat népszerűsíti az alkalmi munkavállalói könyvvel való foglalkoztatást és az idényjellegű illetve alkalmi munkavállalói könyvvel való foglalkoztatás lehetőségét.

4.3. 
A településfejlesztési politika célkitűzései

Recsk Nagyközség Önkormányzata Képviselő-testülete településfejlesztési politikájának fő célkitűzése, hogy:

· az önkormányzati vagyon - elsősorban sikeres pályázatok révén – gyarapodjon,

· az általa biztosított közszolgáltatások minőségi színvonala növekedjen,

· olyan fejlesztéseket vállaljon, melyekkel a megvalósuló eszközöket, programokat a működtetés során is zökkenőmentesen finanszírozni tudja.

A településfejlesztés nyilvánossága

Az önkormányzat képviselő-testülete fontosnak tartja, hogy a településfejlesztés a település számára ismert módon, a széles nyilvánosság biztosítása mellett történjen, mivel ez a biztosítéka annak, hogy az elméleti fejlesztési tervekből azok valósuljanak meg, melyek tényleg a település jövőjét, hosszú távú fejlesztését szolgálják.

A településfejlesztés nyilvánosságával kapcsolatos célkitűzések: 

· Folyamatosan karban kell tartani a település honlapját.

· A honlapon helyet kell biztosítani : 

· a Képviselő-testület működésével kapcsolatos közérdekű adatoknak,

· a vállalkozói térképnek,

· a turisztikai kiadványnak,

· település intézményeinek,

· helyi civil szervezeteknek,

· a településen megrendezett programoknak.

· A településfejlesztésbe be kell vonni a helyi lakosságot, vállalkozókat, és önszerveződő közösségeket ( közmeghallgatás, falufórum, weblap fórum, helyi újság.) .

A településfejlesztés átgondoltsága

Az Önkormányzat Képviselő-testülete fontosnak tartja, hogy a településfejlesztés olyan igények kielégítésére irányuljon, 

· a melyek alapvető településüzemeltetési és közszolgáltatási feladatokhoz kapcsolódnak, vagy

· több településfejlesztési, üzemeltetési cél megvalósítását is segítik,

· melyek a település fejlesztése szempontjából felállított rangsorban előbbre vannak.

A településfejlesztés átgondoltságát segíti a jelen gazdasági program, valamint az éves költségvetési tervek, melyek sorrendbe állítják a célokat, illetve részcélokat valósítanak meg a ciklus évei alatt.

A településfejlesztés során - az alapvető településüzemeltetési és közszolgáltatási célú fejlesztések kivételével – figyelembe kell venni az alábbiakat: 

a.) előtérbe kell helyezni  azokat a fejlesztéseket és programokat;

· melyekhez kapcsolódva gazdaságossági számítások igazolják azt, hogy a fejlesztés eredményeként az önkormányzat tartósan (legalább 4 év) a korábbi éveknél magasabb bevétellel illetve alacsonyabb kiadással számolhat, és/vagy

· melyek hosszú távon a népességszám emelkedését idézik elő,

· melyek munkahelyeket teremtenek.

b.) háttérbe kell helyezni azokat a fejlesztéseket, melyek 

· a lakosság vagy a vállalkozók nagyon szűk körét érintik és mely fejlesztéssel megvalósuló beruházás aránytalan nagy működési kiadásokkal jár,

· melynek során létrejött beruházás üzemeltetése aránytalanul nagy terhet ró az Önkormányzatra és adott közszolgáltatás más módon, kedvezőbb anyagi feltételekkel biztosítható.

Településrendezési terv

Az Önkormányzat területrendezési terve a településfejlesztés egyik alapdokumentuma, amely kijelöli a településen belül az egyes településrészek funkcióját, jellegét.

A Képviselő-testület  feladata hogy : 

· szükség esetén  lépéseket tegyen a rendezési terv módosítására, aktualizására,

· konkrét lépéseket tegyen a rendezési tervben szereplő fejlesztések megvalósítására.

Felkészülés a pályázatokra

Mivel a Képviselő-testület mandátumának időszaka alatt jelentős pályázati források nyílnak meg, szükséges az, hogy a településfejlesztés egyik fontos eszközévé váljon a pályázati tevékenység.

A sikeres pályázatok érdekében: 

· felelősöket kell kijelölni a különböző szintű, jellegű pályázatok figyelemmel kisérésére,

· a pályázatok megírására a szükséges szakértelemmel rendelkező személyt/személyeket kell keresni és megbízni,

· lépéseket kell tenni az adott fejlesztés megyei, kistérségi, illetve régiós fejlesztési programba való illesztéséhez,

· a pályázatok benyújthatósága érdekében a kiemelt fontosságú fejlesztésekre előre terveket kell készíteni – mivel a tervezés, valamint engedélyeztetés időigényessége miatt az adott pályázatban megadott határidő gyakran nem elegendő.

Településfejlesztési célok

Az önkormányzat következő településfejlesztési céljai olyan célok, melyek a település általános fejlesztését segítik elő, valamint a közszolgáltatások biztosításához és fenntartásához kapcsolódnak az anyagi források függvényében.

1.       Nemzeti Fejlesztési Tervhez kapcsolódóan: 
1.1.
Egészségügyi központ és mentőállomás építése 

A legnagyobb gondot az egészségügyi intézményhálózat épületeinek állaga jelenti. Az egészségügyi intézmények elhelyezésére szolgáló épületek felújítással sem tehetők alkalmassá a mai kor követelményeinek megfelelő egészségügyi szolgáltatás biztosítására. 

Ezért a legfontosabb feladatnak tekintjük, a település központjában épülő, új – valamennyi háziorvosi rendelőt, fogászati rendelőt – magába foglaló egészségügyi központ létrehozását.
Recsk és a térségében lévő települések mintegy 12 ezer lakosának színvonalasabb egészségügyi ellátását szolgálná az ugyancsak ebben az épületben elhelyezésre kerülő központi orvosi ügyelet és mentőállomás. 

A tervek szerint az épület földszintjén két háziorvosi rendelő, orvosi ügyelet és fogászat, az emeleten mentőállomás, ügyeleti pihenő, és szolgálati lakás kialakítására nyílna lehetőség. 

2.
Regionális Operatív Programhoz kapcsolódóan:
2.1. Humán közösségi infrastruktúra fejlesztése: annak érdekében, hogy biztosítsa a településen élők megfelelő minőségű oktatáshoz való hozzáférését, ezáltal javítsa későbbi munka erőpiaci esélyeiket. A korszerű feltételek tegyék alkalmassá az intézményeket a környező településekkel való együttműködésre 
· Napköziotthonos óvoda felújítása és korszerűsítése

Az óvoda épülete az 1800-as évek második felében, nemesi kúria céljára épült, 1981 óta üzemel óvodaként. A patinás épület teljes külső tatarozásra, tetőcserére és fűtéskorszerűsítésre szorul. 

· Általános iskola  és központi konyha épületkorszerűsítése.
Az 1958-ban épült és 1983-ban 10 tanteremmel, 1989-ben központi konyhával és ebédlővel bővült általános iskola épülete felújításra és fűtéskorszerűsítésre szorul.
· Művelődési ház tetőszerkezetének javítása, skanzen , tekepálya kerítés javítás

· Intézmények akadálymentesítése
· Informatikai berendezések, eszközök beszerzése
2.2. 
Közlekedési infrastruktura
· A település közútjai közül a leginkább felújításra szoruló – Repeczky és Hunyadi utak – a Közútkezelő KHT kezelésében vannak. Közös pályázati lehetőség esetén felújításuk első helyen rangsorolt.
· A belterületi önkormányzati utak közül a 2007-2010 közötti ciklusban az alábbiak felújítása elsődleges: Bem, Bajcsy Zs., Dobó,Jámbor V., Tarna, Hunyadi út önkormányzat által fenntartott szakasza, Csevice köz, Szent I., Dózsa út egy-egy szakasza valamint a tulajdonviszonyok rendezése után a Kőbánya lakótelep II. orvosi rendelő-Arany J. út összekötő szakasza,Akác, Csalogány u.-Petőfi u. összekötő szakasza, Ércbánya lakótelep útjának felújításának kezdeményezése.
A felújítások ütemezése, pályázati lehetőségek függvényében önkormányzati döntés alapján történik.

· Az önkormányzati utak melletti járdák felújítási munkálatai szintén az elkövetkezendő évek pályázati lehetőségeinek függvénye. OTP-Pavilonsor közötti terület helyreállítása, Kossuth úti járda Óvoda felé vezető szakaszának felújítása.
A nagy forgalmú 24. főút melletti kerékpá út építését folytatni kell Parád irányába, egy részét már érinti a Recsk-elkerülő út II. szakaszának megvalósulási terve is.  

2.3.
Települési infrastruktura

· Parkoló építése a Polgármesteri Hivatal és Általános iskola előtt a megnövekedett gépkocsi forgalom és a gyalogosan közlekedők biztonsága érdekében.
· Csapadékvíz-elvezetés belterületen, kapcsolódva a térségben tervezett záportározók építéséhez.  

· Szenyvvízhálózat bővítése ipartelepítéssel és ingatlanfejlesztéssel összefüggésben.
· Játszótér építés a községi parkban és az intézmények területén, pihenőpark kialakítása az Ifjúság u. és Várbükki út által határolt közterületen.
· Gesztenyefasor kivágása illetve az új fasor telepítésének előkészítése.
· Négy ostorfa között álló feszület megvilágítása.
3. Állagmegóvás , karbantartás
3.1. Általános iskola: tantermekben az elhasználódott pvc burkolatok folyamatos cseréje, a tantermek , vizesblokkok festési mázolási munkáinak folyamatos elvégzése indokolt. Energia takarékossági szempontok miatt a fűtéskorszerűsítés elvégzés. Udvarrendezés. 
3.2. Napköziotthonos óvoda: Tornaszoba kialakítása, óvoda játszóudvarának felújítása szabványos játékokkal. 
3.3. Központi konyha: melegvízellátás korszerűsítése napkollektoros megoldással a gazdaságos üzemeltetés érdekében. Az elhasznált gépek, eszközök folyamatos cseréje
3.4. Községi Könyvtár : az épület belső felújítása, vizesblokk kialakítással, nyílászárók cseréjével. Könyvtári berendezés cseréje. 
3.5. Sportház: füves labdarúgópálya felújítása, az épület szennyvízhálózatra történő rácsatlakozása.
3.6.  Hunyadi u. 12. sz. alatti szolgálati lakás felújítása, Táncsics úti szolgálati lakás nyílászáróinak felújítása
4.4. Az adópolitika célkitűzései
Recsk Nagyközség Önkormányzata fontosnak tartja a helyi adópolitikai célkitűzések megfogalmazását, mivel az jelentősen befolyásolja a településen keletkező saját bevételt, illetve hatással van a településen élő magánszemélyek és  vállalkozók anyagi terheire.

A helyi adók esetében az adózást úgy kívánja kialakítani, hogy az - stabilitás és állandóság mellett – folyamatosan az önkormányzat biztos bevételi forrását jelentse, ugyanakkor igazságos is legyen az adófizetői kört érintően. 
A helyi adóztatás során a Képviselő-testület: 
· minden évben, a költségvetési koncepcióhoz kapcsolódva megvizsgálja a helyi adóztatás által nyújtott bevételszerzési lehetőségeket,

· adó-fajtánként meghatározza az érintett adózói kör nagyságát, a kedvezmények és mentességek rendszerét, a várható bevételeket, és az adóztatás miatt jelentkező negatív hatásokat,

Az adóbevételek növelése érdekében a Képviselő-testület fokozott figyelmet fordít arra, hogy az adózók fizetési morálja javuljon, ennek érdekében rendszeresen tájékozódik az adókintlévőségek nagyságáról, a beszedésre tett intézkedésekről, illetve a szükséges adóvégrehajtási szankciók alkalmazásáról valamint az intézkedések alapján elért eredményekről.
4.5.
Az egyes közszolgáltatások biztosítására, színvonalának javítására vonatkozó megoldások

Recsk Nagyközség Önkormányzata Képviselő-testülete a gazdasági elképzelései között fontosnak tartja az egyes közszolgáltatások biztosítására, színvonalának javítására vonatkozó intézkedéseket. 
A Képviselő-testület az önkormányzati és egyéb közigazgatási feladatait a hivatala útján látja el.

Közigazgatás
A közigazgatás megfelelő színvonalának biztosítása érdekében szükséges:
· az elektronikus ügyintézés lehetőségének megteremtése

· az információszolgáltatás működtetésének kiterjesztése,

· a közigazgatás tárgyi feltételeinek javítása

Az önkormányzati hivatallal kapcsolatos konkrét fejlesztési elképzelések:

· az elhasználódott (avult) számítógépek folyamatos cseréje

· szoftverek beszerzése

· irodabútorok szükség szerinti cseréje

Vízrendezés és csapadékvíz elvezetés

Az önkormányzat biztosítja az egészséges ivóvízellátást, az Észak-magyarországi Regionális Vízművek Rt. tulajdonában lévő hálózaton. Kezdeményezi az elavult víziközmű hálózat rekonstrukcióját, lehetőség szerint az önkormányzati utak felújítását megelőzően.
A közkutak üzemeltetését - valamennyi meglévő helyen – indokoltnak tartja, azok számát nem kívánja csökkenteni.

A csapadékvíz elvezető rendszer karbantartását rendszeresen ellenőrzi, a közterületen lévő árkok karbantartását a műszaki ellátók és közmunkások közreműködésével rendszeresen karbantartja.

Szennyvízelvezetés
A csatornahálózatot a tulajdonában lévő Mátrakomm 2000 Kht. közreműködésével üzemelteti. A ciklus időszaka alatt vizsgálat tárgyává teszi a közművagyon bérletbe adásának vagy értékesítésének lehetőségét. 
Köztemető fenntartás

Az önkormányzat kötelező feladata a köztemető fenntartása, melynek a katolikus egyházközséggel kötött együttműködési megállapodás alapján tesz eleget. Gondoskodik a ravatalozó épületének fenntartásáról, a temetői hulladék rendszeres gyűjtéséről és szállításáról.

Helyi közutak és közterületek fenntartása

A közutak fenntartását a tevékenység volumenétől függően saját erővel vagy külső szolgáltatóval végzi. A belterületi utakat folyamatosan karbantartja, szükség esetén felújítja. Gondoskodik hó és síkosság mentességéről.

A Képviselő-testület a közterületek megfelelő színvonalon történő fenntartása érdekében a következő feladatokat határozza meg: 

· fokozott figyelmet kell fordítani a közterültek tisztántartására és gondozottságára, virágosítására,
· gondoskodik a közterületek fásításáról, az elöregedett , veszélyes fák kivágásáról és pótlásáról,
· gondoskodik a köztéri építmények ( buszvárók) állagmegóvásáról,

· köztéri bútorok pótlásáról, karbantartásáról.

A játszóterek számát – pénzügyi fedezet függvényében – növeli, a meglévő játszóterek EU szabványnak megfelelő felújításáról gondoskodik.
Helyi tömegközlekedés

A helyi tömegközlekedési feladatok ellátása és színvonalának emelése érdekében tárgyalást és egyeztetést kezdeményez a szolgáltatóval.

Vizsgálja a megállóhelyek korszerűsítésének szükségességét, kezdeményezni biztonságos buszöböl kialakítását a Kossuth L. u  47. sz. és a József A. u. 3 sz. alatti ingatlanok előtt. 
A tömegközlekedés üzemeltetője a Volán.

Köztisztaság és településtisztaság

A köztisztaság és településtisztaság fenntartási közszolgáltatás biztosítása érdekében az Önkormányzat gondoskodik:
· a kommunális hulladék elszállításáról és ártalmatlanításáról,

· a közszolgáltató személyének - vonatkozó jogszabályi előírások szerinti – kiválasztásáról,

· a szelektív hulladékgyűjtés bevezetéséről,

· a közterületek tisztántartásáról, zöldfelületek gondozásáról, és
· évente lomtalanítási akciót szervez,

Helyi tűzvédelem

Az Önkormányzat hivatala és az intézmények vonatkozásában  

· figyelemmel kíséri  a tűzvédelmi szabályzattal való rendelkezést,
· tájékoztatást kér a szabályozások évenkénti felülvizsgálatának, a tűzvédelmi oktatás megtartásának és a kapcsolódó nyilvántartások vezetésének megtörténtéről.

Közbiztonság helyi feladatai
Az önkormányzat a helyi közbiztonsági feladatok ellátása illetve színvonalának javítása érdekében 

· támogatja a polgárőrség működését,

· javaslatokat, észrevételeket tesz a rendőrség helyi munkájának hatékonyabbá tételére,

· támogatja a rendőrség körzeti megbízottjainak irodafenntartását. 

Gondoskodás az óvodásról, az alapfokú nevelésről, oktatásról

Az Önkormányzat mint közoktatási intézményfenntartó elkészítette a közoktatási feladatokhoz kapcsolódó önkormányzati minőségirányítási programot, mely tartalmazza a közoktatási intézményrendszer egészére vonatkozó fenntartói elvárásokat, az intézmények által ellátandó feladatokat. 
Elfogadta 2007-2010 évekre szólóan a közoktatási feladatellátási, intézményhálózat-működtetési és fejlesztési tervet melyben az alábbiakat rögzítette:
· Mindkét intézmény vonatkozásában gondoskodik az elavult eszközök cseréjéről, a helyiségek bútorzatának folyamatos felújításáról.

· Az óvoda tárgyi feltételeinek javítása érdekében gondoskodik a tornaszoba kivitelezéséről.

· Az iskola szakos ellátottságának biztosítása érdekében óraadók foglalkoztatásáról gondoskodik,

· az idegen nyelv oktatás színvonalának emelése érdekében szükséges csoportbontást illetve ezzel összefüggésben 1 fő angol szakos nevelő foglalkoztatását engedélyezi,

· 5-6 évfolyam esetében a nem szakrendszerű oktatás biztosításához a pedagógusok továbbképzését biztosítja. 
Áttekinti az intézményműködtetés formáját (közös fenntartás, intézményirányító fenntartás, kistérségi társulás) valamint a vonatkozó alapdokumentumokat. 
Felméri, hogy a működtetésnek mi a legoptimálisabb módja.

Intézkedéseket tesz az intézmények kihasználtságának növelésére, ennek érdekében támogatja az intézményt népszerűsítő programok szervezését, valamint az intézménynek bemutatkozási lehetőséget biztosít a honlapján.
Segíti az intézmények pályázati tevékenységét, figyelemmel kíséri a benyújtott pályázatokat és azok megvalósulását.

Gondoskodás az egészségügyi ellátásról

A képviselő-testület a gazdasági program időtartama alatt az egészségügyi szolgáltatást a következő módon kívánja biztosítani:

Fenntartja :

· a háziorvosi ellátást (2 rendelőben 2 praxissal ) két háziorvosi körzetben feladat-ellátási szerződés útján,
· fogászati ellátást ( 1 rendelőben 1 praxissal) feladat-ellátási szerződés útján, 

· védőnői ellátást 

· központi orvosi ügyeletet ( szolgáltatási szerződéssel) 

· munkaegészségügyi ellátást ( szerződéssel)

Támogatja az egészségügyi ellátás színvonalát  szinten tartó illetve növekvő fejlesztéseket, ehhez pályázati lehetőségeket keres.
Gondoskodás a szociális ellátásról

Az önkormányzat fontosnak tarja a szociális alapellátások biztosítását, olyan szociális háló megteremtését, mely biztonságot nyújt a település lakosságának. A szociális ellátások területén az önkormányzat a következő feladatokat látja el:

· évente legalább egy alkalommal – jogszabályváltozás esetén szükség szerint - felülvizsgálja a helyi szociális ellátások rendszerét meghatározó rendeletét,

· a szociális alapellátást (idősek ellátása, házi szoc.gondozás, szoc. étkeztetés, családsegítő és gyermekjóléti szolgálat) biztosító alapszolgáltatási központ fenntartásáról gondoskodik,
· A fenti szolgáltatások köre illetve a férőhelyek száma a ciklus ideje alatt – többcélú kistérségi társulással való együttműködés révén – bővülhet. 

Gyermek és ifjúsági feladatokról való gondoskodás

Az Önkormányzat Képviselő-testülete évente felülvizsgálja a helyi gyermekvédelmi rendeletet.

A rendelet módosításánál figyelembe kell venni a gyermekvédelmi rendszer által tett jelzéseket, észrevételeket. 

Az önkormányzat támogatja a településen élő fiatalok által szervezett ifjúsági programokat, amely az ifjúság kulturált szabadidő eltöltését, nevelését, művelődését szolgálja. 

Közösségi tér biztosítása, valamint a közművelődési, művészeti tevékenység és sport támogatása

Az önkormányzat a közművelődés és kultúra tevékenységekkel kapcsolatban az alábbi feladatok ellátásának szükségességét fogalmazza meg:

· felül kell vizsgálni a helyi közművelődési rendeletet,

· a művelődési ház működésével kapcsolatosan: 

· biztosítani kell az ésszerű költségvetési forrásokat,

· gondoskodni kell arról, hogy az intézmény a fiatalok közösségi rendezvényeinek is helyet adjon,
· bemutatkozási lehetőséget biztosítson a helyi művészek számára,

· szorgalmazni kell a település múltját bemutató tárlat összeállítását,

· az épületen belül működő bányászati kiállítóhely látogatottságát növelni kell.

· A könyvtár működése során:
· alapterületének bővítése indokolt a könyvek raktározása és vizesblokk kialakítása céljából,

· bútorzatát – pályázati pénzeszközök segítségével – korszerűsíteni kell,

A Képviselő-testület a sporttevékenységgel kapcsolatos közszolgáltatásokat biztosítja, ennek során: 

· sportlétesítményt tart fenn,

· pénzbeni támogatást nyújt a sportegyesületeknek, segíti pályázati tevékenységüket. 
A nemzeti és etnikai kisebbségek jogai érvényesítésének biztosítása
Az önkormányzat a hivatalán és intézményein keresztül biztosítja a nemzeti és etnikai kisebbségek jogainak érvényesülését. 

A településen megalakult roma kisebbségi önkormányzat számára – működéséhez – épületet biztosít, és a lehetőségekhez képest támogatja a kisebbségi rendezvények megtartását. 
4.6.      Településüzemeltetési politika célkitűzései
Az Önkormányzat Képviselő-testületének a településüzemeltetéssel kapcsolatos célkitűzései a következők: 
· A közszolgáltatások biztosítása és színvonalának emelése érdekében meghatározott feladatokat a lehető legmegfelelőbb szolgáltatóval végezze, szem előtt tartva: 

· a gazdaságosság,

· a hatékonyság,

· az eredményesség követelményeit.

· A településüzemeltetési feladatok főbb szervezési, lebonyolítási feladatait a Polgármesteri Hivatal illetve a Műszaki ellátók végezzék, ezzel biztosítva, hogy a feladatok ellátása átlátható, összehangolható, szükség esetén átszervezhető legyen.
· A növekvő költségvetési kiadással és a csökkenő költségvetési bevétellel járó közfeladatok esetében rendszeresen vizsgálni kell azt, hogy a közszolgáltatás biztosítása más szolgáltatóval, illetve más módon nem lehetséges-e.

· A településüzemeltetés során  megalapozott költségvetéssel és a likviditás folyamatos figyelemmel kisérésével biztosítani kell, hogy a szükséges pénzügyi fedezet rendelkezésre álljon. 
· Kiemelt feladat, hogy a településüzemeltetés során olyan térítési díj, illetve az ellenszolgáltatásokért biztosított közszolgáltatásért olyan ellenérték kerüljön megállapításra, amely igazodik a felmerült költségekhez.

· Valamely közszolgáltatási feladat ellátásban részt vevő szervezet az önkormányzattól anyagi támogatást csak úgy kaphat, ha a kapott támogatással megfelelő módon elszámol.

· Vizsgálni kell az önkormányzati tulajdonban lévő ingatlanok és egyéb hasznosítható ingó eszközök kihasználtságát. 

· Az önkormányzat támaszkodik a belső ellenőrzés és a folyamatba épített előzetes és utólagos vezetői ellenőrzés (FEUVE) rendszer által, az üzemeltetés gazdaságosság, hatékonyság, eredményesség, tekintetében tett megállapításaira, észrevételeire.

Recsk, 2007. március 20.

